PRIPREMA ZA NASTAVU HRVATSKOGA JEZIKA

**UČITELJICA: Debora Lukac**

**DATUM: 27. studenog 2020.**

**RAZRED: 6.c/6.d/6.b (2-3 sata)**

**ŠKOLSKA GODINA: 2020./2021.**

**TEMA: Ja i drugi**

**NASTAVNA JEDINICA: Strip**

**ISHODI PREDMETA:**

OŠ HJ C.6.1. Učenik uspoređuje različito predstavljanje istih medijskih sadržaja i njihov utjecaj na razvoj mišljenja i stavova.

OŠ HJ C.6.2. Učenik objašnjava značenje popularnokulturnih tekstova s obzirom na interese i prethodno iskustvo.

OŠ HJ A.6.1. Učenik govori i razgovara o pročitanim i poslušanim tekstovima.

OŠ HJ A.6.2. Učenik sluša tekst, sažima podatke u bilješke i objašnjava značenje teksta.

OŠ HJ A.6.3. Učenik čita tekst, uspoređuje podatke prema važnosti i objašnjava značenje teksta.

**MEĐUPREDMETNA OČEKIVANJA**

Osobni i socijalni razvoj

A.3.3. Razvija osobne potencijale.

B.3.1. Obrazlaže i uvažava potrebe i osjećaje drugih.

B.3.3. Razvija strategije rješavanja skoba.

Uporaba informacijske i komunikacijske tehnologije

* + 1. Učenik se samostalno koristi raznim uređajima i programima. Učiti kako učiti

Kreativno mišljenje. Učenik samostalno oblikuje svoje ideje i kreativno pristupa rješavanju problema.

**VREDNOVANJE AKTIVNOSTI**

Vrednovanje za učenje (formativno vrednovanje): izlazna kartica (zadatak u Izzyju); provjera domaćih zadaća

Vrednovanje naučenog (sumativno vrednovanje) i vrednovanje kao učenje (formativno vrednovanje): učiteljica će vrednovati zadatak za domaću zadaću prema prethodno dogovorenim elementima koje će učenici dobiti u listi za procjenu.

**OPIS AKTIVNOSTI:**

1. **UOČAVANJE STRIPA I OTKRIVANJE NOVIH OBILJEŽJA NA PRIMJERIMA**

Učiteljica je s učenicima prethodno dogovorila da donesu na sat primjerke stripa koje imaju u kućnoj knjižnici ili posudbom u školskoj ili gradskoj knjižnici.

Učenici s učiteljicom komentiraju stripove, oni koji su ih čitali i proučavali komentiraju i opisuju dojam, a oni koji nisu proučavaju njihove stripove i slušaju komentare.

Učiteljica zapisuje naslov na ploči i najavljuje čitanje ulomka u čitankama (Rudi Aljinović, *Strip)* te nakon čitanja učenici komentiraju pročitano:

Sviđa li ti se tekst koji govori o stripu?

Jesi li saznao/saznala nešto novo o stripu i njegovoj povijesti što do sada nisi znao/znala?

Koji su ti stripovi najdraži? Zašto? Koji ti je stripovski junak najbliži?

Nakon kratkog razgovora o stripu, učenici prate prezentaciju [https://carnet-my.sharepoint.com/:p:/g/personal/debora\_ratkovic\_skole\_hr/EXd\_6bjJEvBGmSkDofffTfoBSJmp6EZGcmA\_b4px15UY7Q?e=hTWJfm](https://carnet-my.sharepoint.com/%3Ap%3A/g/personal/debora_ratkovic_skole_hr/EXd_6bjJEvBGmSkDofffTfoBSJmp6EZGcmA_b4px15UY7Q?e=hTWJfm)

 i zapisuju osnovne podatke o stripu. Rješavaju i zadatke koji su zadani u prezentaciji tako da ih pišu u bilježnicama. Nakon odrađenog zadatka javno pokazuju i komentiraju jedni drugima uratke.

Provjeravaju razumijevanje pojmova (ponavljaju) nakon čitanja ulomka i praćenja prezentacije izlaznom karticom (vrednovanje za učenje) u Izzyju [*Obilježja stripa*](https://hr.izzi.digital/DOS/13817/13851.html) *.*

Učenici imaju zadatak (Prilog 1) za domaću zadaću, a odnosi se na samostalno istraživanje jednog strip junaka i izradu prezentacije o strip junaku i njegovom autoru. Učenicima je zadan određen br. slajdova za prezentiranje i lista za procjenu kojom će pratiti svoj rad (samoprocjena) i rad svojih kolega (vršnjačka procjena) tijekom izlaganja.

Učenici su tijekom izlaganja kolega imali zadatak smisleno pratiti prezentaciju putem 3 2 1 aktivnosti:

3 pojma koja su nova naučili

2 pojma koja su zanimljiva

1 pojam koji bi još istražili

Učenici su usmeno objašnjavali svoje odgovore tako da jedan učenik slučajnim odabirom učiteljice komentira putem 3 2 1 aktivnosti. Na taj način pokazala se usredotočenost učenika tijekom izlaganja i praćenje prezentacije.

SAŽETAK

Strip

* strip je deveta umjetnost

žanrovi stripa: povijesni, biografije velikana, vesterni, putopisni, pustolovni, kriminalistički, znanstvenofantastični, ratni, romantično-ljubavni

* stranica stripa - tabla stripa
* kadar – sličica u stripu
* plan – detalj, krupni, bliži, srednji, opći
* onomatopejski izrazi: bum, tras, pljus, tres,…
* rakurs – kut gledanja (gornji i donji)
* oblačići stripa – dijalog

 razmišljanje

 želja

Prilog 1

Zadatak za domaću zadaću

**Strip-junaci**

 OŠ HJ A.6.1. Učenik govori i razgovara o pročitanim i poslušanim tekstovima.

OŠ HJ C.6.2. Učenik objašnjava značenje popularnokulturnih tekstova s obzirom na interese i prethodno iskustvo.

uku A.3.1. Upravljanje informacijma: Učenik samostalno traži nove informacije iz različitih izvora, transformira ih u novo znanje i uspješno primjenjuje pri rješavanju problema.

uku A.3.3. Učenik samostalno oblikuje svoje ideje i kreativno pristupa rješavanju problema. uku A.3.4. Učenik kritički promišlja i vrednuje ideje uz podršku učitelja.

ikt A.3.1. Učenik samostalno odabire odgovarajuću digitalnu tehnologiju.

ikt C.3.3. Učenik samostalno ili uz manju pomoć učitelja procjenjuje i odabire potrebne među pronađenim informacijama.

LISTA ZA PROCJENU PREZENTACIJE/PLAKATA (SAMOPROCJENA/VRŠNJAČKA PROCJENA)

 SASTAVNICE DA NE DJELOMIČNO

|  |  |  |  |
| --- | --- | --- | --- |
| Učenik je ostvario dogovoreni broj slajdova (od 5 do 7) |  |  |  |
| Učenik je usmjeren na zadanu temu. (prezentacija o strip junaku i autoru stripa) |  |  |  |
| Učenik poznaje sadržaje i usmeno izlaže te ne čita s prezentacije ili plakata. |  |  |  |
| Učenik je sadržaje predstavio uspješnim prikazom slika/fotografija i teksta. |  |  |  |
| Učenik je pazio na pravopis i gramatiku. (više od 5 grešaka – o bodova,od 3 do 5 grešaka – 1 bod,manje od 3 greške – 2 boda) |  |  |  |
| Učenik jasno i dovoljno glasno izlaže, ima ugodan glas i potiče zanimanje za temu prezentacije. |  |  |  |

Što povezuje ilustracije? Imenuj junake, odaberi jednoga i pripremi prezentaciju o njemu i autoru.

  

Shulz Siegel i Shuster Zimonić

  

Bunker i Magnus Davis Bednjanec

  

Segar i Duvall Lee i Kirby Lee i Ditko

**Prezentacije možeš izraditi u alatu koji ti je poznat i u kojem znaš raditi. U dogovoru s učiteljicom iz Informatike predlažem** PowerPoint u 365 office paketu.

Prezentacije pošalji do dogovorenog datuma u aplikaciju Teams na način da kopiraš poveznicu i podijeliš ju u poruci sa mnom (Čavrljanje).